**Zmluva o správe**

**informačných a komunikačných technológií**

uzavretá podľa ustanovenia § 269 ods. 2 a nasl. zákona č. 513/1991 Zb. - Obchodný zákonník v znení neskorších predpisov (ďalej aj len ako „zmluva“)

medzi zmluvnými stranami:

**Objednávateľ:**

Názov: **Základná škola Pusté Úľany**

IČO: 36086681

DIČ:

Sídlo: Hlavná 86, 925 28 Pusté Úľany

Zastúpený: Mgr. , riaditeľ

Kontakt: telef. mail:

(ďalej aj len ako „objednávateľ“)

a

**Poskytovateľ:**

Názov: **KALIANT s.r.o.**

IČO: 44 656 653

IČ DPH: SK 20 22 77 37 42

Sídlo: Záhradná 658/63, 900 23 Viničné

Zapísaná: v Obch.reg.Okr.súdu Bratislava I, vložka č. 57191/B, oddiel Sro

Zastúpený: Mgr. – konateľ

Kontakt- telef./mail: telef. ústredňa ; všeob. info a obchodné:

nahlasovanie porúch:

telef. mimo prac. času :

Bankové spojenie: Tatrabanka a.s. / IBAN: SK66 1100 0000 0026 2623 4158

(ďalej aj len ako „poskytovateľ“)

(objednávateľ a poskytovateľ spolu ďalej aj len ako „zmluvné strany“)

**PREAMBULA**

Účelom tejto zmluvy je stanoviť podmienky poskytovania služieb zo strany poskytovateľa pre objednávateľa v odbore informačných a komunikačných technológií (ďalej v texte len IKT).

Zámerom je využiť kapacity poskytovateľa, ako aj jeho systémovú, manažérsku a procesnú vyspelosť v poskytovaní komplexných služieb v odbore IKT spočívajúcich v technickej podpore, odbornej technickej práce, servisu, poradenstva, konzultácií alebo dodatočných dodávok IKT pre potreby objednávateľa za dohodnutú odplatu.

**čl. 1 – PREDMET ZMLUVY**

* 1. Predmetom tejto zmluvy je záväzok poskytovateľa **vykonávať správu IKT** pre objednávateľa podľa podmienok tejto zmluvy a záväzok objednávateľa zaplatiť poskytovateľovi cenu za poskytnuté služby podľa podmienok tejto zmluvy.
  2. Na účely tejto zmluvy správa IKT predstavuje súhrn špecifikovaných činností vykonávaných v rozsahu ako sú uvedené v tejto zmluve.
  3. Poskytovateľ vo vzťahu k predmetu zmluvy objednávateľovi poskytuje predovšetkým služby predstavujúce:
     1. Zabezpečenie **pohotovostnej núdzovej služby,** možnosti nahlasovania porúch/problémov a za účelom identifikácie - vyjasnenia situácie, ich diagnostiky a následného riešenia;
     2. zabezpečenie **možnosti na zadávanie požiadaviek** na práce a výkony v určenom rozsahu služieb;
     3. **držanie odbornej kapacity** pre možnosti vzdialenej diagnostiky, určenia, identifikovania porúch/problémov ako aj následnej vzdialenej pomoci za účelom stanovovania odborných postupov riešenia porúch/problémov a/alebo ich odstraňovania;
     4. držanie odbornej/dopravnej kapacity za účelom odborného servisného zásahu na mieste u objednávateľa s potrebnou technickou vybavenosťou;
     5. **evidenciu, poznateľnosť IKT** objednávateľa za účelom rýchlej identifikácie prípadných problémov a ich odstraňovania;
     6. **pripravenosť** a zabezpečenie vykonávania trvalých/priebežných výkonov, kontroly systémov IKT ako predchádzanie problémov a za účelom preventívnych riešení/odporúčaní;
     7. pripravenosť a zabezpečenie vykonávania plánovaných výkonov správy IKT pre objednávateľa;
     8. zabezpečenie odbornosti obslužného personálu, ich potrebnej kvalifikácie, vzdelania a doškoľovania pre výkony správy IKT;
     9. **držanie elementárnej vybavenosti** náhradnými sieťovými a inými zariadeniami/náhradnými dielmi na prípadnú dočasnú náhradu zariadení/dielov IKT objednávateľa za účelom riešenia prípadných porúch IKT tak, aby činnosti správy smerovali k obnoveniu funkčnosti IKT alebo minimálne v rozsahu tak, aby poskytovateľ svojou technickou a obchodnou orientáciou v odbore IKT mohol v spolupráci s objednávateľom pripraviť riešenia pre prípadné rýchle zabezpečenie dodávok ako náhrad pre narušené, pokazené či zničené zariadenia/techniku IKT za účelom obnovenia či zabezpečenia fungovania IKT;

a to všetko podľa podmienok dohodnutých v tejto zmluve a za účelom naplnenia práv a povinností podľa tejto zmluvy.

* 1. Poskytovateľ sa podľa tejto zmluvy zaväzuje uskutočňovať správu IKT na zariadeniach a technike **IKT objednávateľa umiestnených**  v nasledovných prevádzkach objednávateľa (adresa/objekt):
* Základná škola Pusté Úľany Hlavná 86, 925 28 Pusté Úľany.

Prevádzky objednávateľa možno v priebehu plnenia tejto zmluvy meniť – rozširovať či zužovať a to zadaním - oznámením objednávateľa pre poskytovateľa. Vzhľadom na to, že takáto prevádzka sa považuje z technickej povahy ako osobitný/samostatný prvok sietí, zmeny v počte takýchto prevádzok majú vplyv na cenu služieb, ktorá sa takto môže meniť a to v zmysle a podľa podmienok tejto zmluvy hlavne v článku 5. Objednávateľ si vyhradzuje právo neposkytovať služby podľa tejto zmluvy v mieste neuvedenom v tejto zmluve v čase jej podpisu, na ktorom by to pre neho mohlo znamenať zvýšené nároky na materiálne alebo personálne kapacity, bez predchádzajúcej dohody s objednávateľom.

* 1. IKT predstavuje predovšetkým hardvér (ďalej v texte len HW) - technické zariadenia či technika (napr. počítače, notebooky, tablety, tlačiarne, multifunkčné zariadenia, servre, smartfóny, telefóny, telefónne ústredne, kamery, nahrávacie zariadenia záznamu obrazu, a podobné), sieťové prvky (napr. káblové trasy, switche/prepínače, routre/smerovače, prístupové body/access pointy siete, vysielače, antény, a podobné) a rovnako ako aj softvér (ďalej v texte len SW) – t.j. ako napr. SW na: ovládanie sietí - management routerov/switchov, operačné systémy na počítačoch, notebookoch, tabletoch, operačné systémy na serveroch; SW je špecifikovaný alebo inak vymedzený či obmedzený podľa podmienok tejto zmluvy.
  2. Súpis všetkých IKT objednávateľa spracuje do **zoznamu IKT**:
     1. poskytovateľ, na základe predbežnej obhliadky u objednávateľa a/alebo na základe objednávateľom poskytnutých informácií pred podpisom tejto zmluvy Predbežný zoznam IKT - Príloha č. 4 (ďalej v texte len „predbežný zoznam IKT“); potom
     2. súpis všetkých IKT spracuje poskytovateľ v spolupráci s objednávateľom do riadneho zoznamu IKT v rámci príslušných servisných polhodín činnosti údržbových prác správy IKT podľa tejto zmluvy alebo na základe osobitnej objednávky objednávateľa na činnosť dodatočných prác t.j. na vykonanie komplexného auditu siete a IKT. Súčasťou takéhoto auditu siete a IKT bude však okrem riadneho zoznamu IKT hlavne zhodnotenie a posúdenie celkového stavu siete a IKT v podrobnostiach v závislosti od vopred dohodnutého rozsahu ako napr. mapovanie a zakreslenie siete, posúdenie aktívnych a pasívnych častí siete, koncových zariadení, pracovných staníc a serverov, licencií atď. , alebo
     3. poskytovateľ môže upraviť zoznam IKT na základe faktických zistení pri poskytovaní služieb podľa tejto zmluvy a rovnako na základe písomného oznámenia objednávateľa o vyradení/doplnení/zmene IKT, ktoré majú byť spravované poskytovateľom podľa tejto zmluvy

(zoznam IKT podľa bodu 1.6.2 a/alebo 1.6.3 ďalej v texte len „nový riadny zoznam“).

Po vyhotovení zoznamu IKT, akejkoľvek verzie, s týmto poskytovateľ oboznámi objednávateľa. V prípade, ak by v rámci nového riadneho zoznamu IKT poskytovateľ zistil také rozšírenie zoznamu IKT, ktoré by vyhodnotil ako neprijateľné po stránke zabezpečovania riadneho plnenia služieb podľa tejto zmluvy, je poskytovateľ oprávnený informovať o takomto rozšírení zoznamu IKT objednávateľa spolu oboznámením objednávateľa s týmto novým zoznamom IKT, pričom v takom prípade platí, že poskytovateľ nie je povinný poskytovať služby podľa tejto zmluvy vo vzťahu k zariadeniam, o ktoré bol zoznam IKT rozšírený, ak sa s objednávateľom nedohodne ináč.

* 1. Zmluvné strany sa dohodli, že poskytovateľ bude vykonávať správu IKT podľa tejto zmluvy, ktorými je SW, výlučne vo vzťahu k spôsobu a metódam ovládania sietí a zariadení IKT t.j. ako SW pre zabezpečenie vyhľadávania, spracovania, selekcie, distribúcie, riadenia prenosu či ukladania informácií a dát, ktorých použitie vo všeobecnosti vyžaduje použitie elektronických zariadení IKT (ako napr. operačný SW, ovládače zariadení IKT, počítačov tlačiarní, routrov, switchov) pričom súpis takéhoto SW môže byť uvedený v riadnom zozname IKT avšak vzhľadom na veľký rozsah evidenčnej práce až po osobitnej dohode zmluvných strán.
  2. Zodpovednosť poskytovateľa pre IKT **v oblasti SW** objednávateľa je **obmedzená** na činnosti, ktoré poskytovateľ podľa tejto zmluvy poskytuje objednávateľovi. Poskytovateľ nie je zodpovedný za funkčnosť SW, jeho chyby a nedostatky.
  3. Pre odstránenie pochybností sa zmluvné strany dohodli, že činnosť poskytovateľa podľa tejto zmluvy a teda jeho zodpovednosť sa netýka samotnej správnosti, vhodnosti, využívania a fungovania SW objednávateľa ako napr. účtovný, dochádzkový, objednávací, predajný, sledovací, organizačný, výrobný SW a pod. (ďalej v texte spolu len ako „prevádzkový SW“). Poskytovateľ rovnako ani neposkytuje podľa tejto zmluvy svoje služby v smere poradenstva na používanie takéhoto prevádzkového SW.
  4. Poskytovateľ nie je zodpovedný za **legálnosť SW** použitého na IKT objednávateľa, ale v rámci plnenia predmetu zmluvy však môže spolupracovať s objednávateľom v smere poskytovania konzultácií k problematike legálnosti SW, dávať mu odporúčania a návrhy pre správne a legálne SW riešenia.
  5. Poskytovateľ nie je zodpovedný za stratu údajov, programov, SW objednávateľa uložených či inak použitých na IKT – tzv. záloh údajov a informácií, ale v rámci plnenia predmetu zmluvy však môže spolupracovať s objednávateľom v smere poskytovania konzultácií k problematike zálohovania údajov a informácií, dá mu odporúčania a návrhy pre riešenie zálohovania údajov.

**čl. 2 ŠPECIFIKÁCIA ČINNOSTÍ**

* 1. Zmluvné strany sa dohodli, že na účely tejto zmluvy správa IKT poskytovateľa predstavuje hlavne nasledovné činnosti:
     1. **POHOTOVOSŤ-NÚDZOVÁ SLUŽBA, NAHLASOVANIE PORÚCH / PROBLÉMOV**

1. zabezpečenie možnosti nahlasovania porúch a problémov s funkčnosťou zariadení a techniky IKT objednávateľa,
2. prijímanie nahlasovaných porúch a problémov objednávateľa
3. zaznamenávanie porúch a problémov, evidencia základného popisu, príčin/situácie ich vzniku a potvrdenie prijatia
4. posúdenie situácie, rozhodnutie o ďalšom postupe, potrebe či rozsahu prác alebo následnej potrebe príslušných odborných/ľudských kapacít na diagnostiku alebo prípadného zásahu
5. organizácia následného postupu pre diagnostiku alebo zásahu pre odstraňovanie poruchy/problému
6. ak z prijatého hlásenia je jednoznačne zrejmé a objednávateľ označí, že sa jedná o vážnu a núdzovú situáciu ohrozujúcu zdravie či bezpečnosť obsluhy, poskytovateľ prijíma opatrenia smerujúce k inštrukcii objednávateľa na zamedzenie/obmedzenie takéhoto vývoja situácie snažiac sa predchádzať tak núdzové situácie, bezpečnostné incidenty, situácie ohrozujúce zdravie a bezpečnosť obsluhy objednávateľa
7. uvedená činnosť môže byť pre skrátenie textu označená ďalej v texte ako len "pohotovosť"
   * 1. **ZÁKLADNÁ DIAGNOSTIKA PORUCHY / PROBLÉMU**
8. analýza prijatého záznamu hlásenia poruchy / problému
9. kontaktovanie objednávateľa s cieľom spresnenia príčin a okolností na vyjasnenie vzniknutej situácie ak nie je zo záznamu a podľa povahy poruchy/problému možné určiť spôsoby ich odstránenia
10. vzdialené pripojenie do systému IKT objednávateľa za účelom došetrenia poruchy/problému pre rozhodnutie o spôsobe zásahu ak z dovtedajšieho opisu stavu nie je možné stanoviť alebo rozhodnúť o zásahu
11. stanovenie
12. zváženie a navrhnutie postupu na zabezpečenie zásahu na odstraňovanie poruchy alebo problému
13. informovanie objednávateľa, vysvetlenie zvoleného postupu zásahu a prípadné dohodnutie súčinnosti objednávateľa pre formu, spôsob a čas zásahu poskytovateľa a pre prípadnú spoluprácu objednávateľa na základe inštrukcií poskytovateľa
14. uvedená činnosť môže byť pre skrátenie textu označená ďalej v texte ako len "diagnostika"
    * 1. **POHOTOVOSTNÝ ZÁSAH NA ODSTRÁNENNIE PORUCHY / PROBLÉMU**
15. vykonávanie činnosti na odstránenie poruchy/problému sa vykonáva riešením SW alebo HW časti IKT alebo ich kombináciou;
16. SW zásahy predstavujú činnosti ako nastavovanie, prestavovanie, presmerovanie, obnovovanie, programovanie ,úpravy, inštalácie SW, programov či iných systémov SW IKT, zmeny topológie sietí IKT, ;
17. HW zásahy predstavujú činnosti ako prepájanie, zapájanie, pridávanie, premiestňovanie, výmeny, zámeny, opravy, testovanie, skúšanie, výmena dielov a súčasti zariadení, techniky a sietí IKT;
18. uvedené zásahy sa vykonávajú

vzdialene - cez internetové pripojenie

osobne - servisným výjazdom

sprostredkovane v súčinnosti cez obsluhu objednávateľa na základe inštrukcií poskytovateľa

kombináciou vyššie vymenovaných spôsobov zásahov

1. účelom zásahu je obnovenie funkčnosti IKT pre správne fungovanie programov, sietí a pripojení;
2. v prípadoch rozsiahleho zlyhania IKT alebo jej rozhodujúcich prvkov či jednotlivých dielov výsledkom môže byť aj príprava návrhu na opravu, rekonštrukciu či náhradu alebo aj odporúčania na zmenu IKT;
3. ak sa v priebehu zásahu preukáže, že rozsah poruchy/problému je iný, rozsiahlejší alebo komplexnejší výsledkom môže byť opakovanie postupu od diagnostiky až po nový  zásah
4. výsledkom zásahu pre každý prípad je poskytnutie informácie objednávateľovi o zázname riešenia zásahu a prípadne návrh na odstránenie poruchy/problému, alebo iných tomu podobných riešení na obnovenie funkčnosti IKT uvedená činnosť môže byť pre skrátenie textu označená ďalej v texte ako len "pohotovostný zásah"
   * 1. **PRÁCE A VÝKONY**
5. sú činnosti správy IKT sú trvalým a priebežným zabezpečovaním funkčnosti IKT
6. vzhľadom na svoju povahu, alebo na potreby či možnosti objednávateľa sú plánovateľné, viac systémové, znesú odklad alebo nie je potrebné ich riešiť pohotovostným zásahom
7. uvedené činnosti v tomto bode spolu môžu byť pre skrátenie textu označená ďalej v texte ako len "práce a výkony"
8. Práce a výkony vzhľadom na ich nevyhnutnosť a naliehavosť sa delia na :
   * + 1. **OPERATIÍVNE PRÁCE A VÝKONY**
9. objednávateľom individuálne zadané/objednané, nevyhnutné , ale nie naliehavé, aby boli riešené pohotovostným zásahom t.j. s možnosťou ich naplánovania na niekoľko dní vopred
10. napr.: bežná technická podpora a konzultácie na možnosti a využívanie systému, pripájanie nových zariadení do siete a ich nastavenie, nastavovanie prístupových práv; riešenie bežných reinštalácií programov, zmeny nastavení prístupov zariadení k iným zariadeniam v sieti, bežné opravy sieťových prvkov, základné zaškoľovanie pre správne základné využívanie IKT, inštalácie či opravy techniky, komponentov siete , výkony pre inštaláciu, zabezpečovanie sieťových prístupov k SW zo strany užívateľov objednávateľa a možností jeho využívania IKT
11. uvedená činnosť môže byť pre skrátenie textu označená ďalej v texte ako len "operatívne práce"
    * + 1. **ÚDRŽBOVÉ, PREVENTÍVNE, TRVALÉ PRÁCE A VÝKONY**
12. vykonávané ako trvalé a pravidelné v zvolených periódach; nie nevyhnutné, ale dostatočne potrebné na predchádzanie problémov, prevenciu a údržbu; nie naliehavé, aby sa nedali naplánovať na týždne vopred a vykonávať väčšinou vzdialene;
13. zadávané a vykonávané poskytovateľom samostatne a organizovane, zadávané poskytovateľom na základe potrieb samotnej techniky a siete ITK ako napr. kontroly, prehliadky, preskúmavanie, testovanie a iné tomu obdobné činnosti na systémoch IKT; ich výsledkom sú uistenia o správnosti /regulérnosti/ vhodnosti nastavení či fungovania IKT, alebo naopak na základe zistenia nedostatkov/chýb/omylov/problémov takéto poskytovateľ obratom odstraňuje /prenastavuje/opravuje pre účely správneho fungovania IKT;
14. objednávateľ rovnako na základe výsledkov správy IKT či svojho vlastného uváženia individuálne zadáva/dopĺňa/rozširuje/zužuje potrebné a žiadúce činnosti týchto údržbových prác, ktoré je potrebné pravidelne, trvalo preventívne vykonávať na IKT
15. mimo bežného záznamu vykonávaných činností v servisných polhodinách o výsledkoch závažných zistení poskytovateľ informuje objednávateľa formou upozornení, odporúčaní či návrhov
16. napr. vykonávanie kontroly, testov, preskúmavania inštalácií a konfigurácií pasívnych a aktívnych prvkov počítačových sietí, operačných a ovládacích systémov IKT, kontrola funkčnosti práce serverov sietí, licencií, prístupov a ich prvkov,
17. podľa možností objednávateľa tieto činnosti možno najskôr obmedziť, avšak s vedomým obmedzenia prevencie a predchádzaniu vzniku problémov,  krízových situácií či bezpečnostných rizík objednávateľa
18. uvedená činnosť môže byť pre skrátenie textu označená ďalej v texte ako len "údržbové práce"
    * + 1. **ROZVOJOVÉ, DODATOČNÉ PRÁCE A VÝKONY**
19. objednávateľom individuálne zadané/objednané; nie nevyhnutné, ani naliehavé, s možnosťou ich plánovania pre rozvoj a projektové riešenia objednávateľa s výhľadom plánovania na mesiace
20. napr. projektovanie a realizácia/montáž nových/rekonštrukcie starých lokálnych počítačových sietí; projektovanie a dodávky pre rozvoj nového HW; poradenstvo pri nákupe a využití HW a SW; konzultácie, projektovanie a dodávky HW a sietí pre potreby pri nasadzovaní nových SW/programov, konzultácia nad rozvojovými projektami IKT objednávateľa a pod.
21. uvedená činnosť môže byť pre skrátenie textu označená ďalej v texte ako len "dodatočné práce"
    1. Pre vykonávanie uvedených činností poskytovateľa je potrebná **adekvátna súčinnosť** objednávateľa napr. pre:
       1. podrobnejší opis situácie či okolností predchádzajúcej poruche alebo vzniku problému
       2. fyzický zásah na IKT na základe inštrukcií poskytovateľa ako reštartovanie zariadení, zapínanie, prepínanie, zapájanie, prepájanie a pod.
       3. zásah do nastavení IKT na základe inštrukcií poskytovateľa nastavovanie systémových SW a programov a pod. činností
       4. dohodnutie postupu osobného zásahu – servisného výjazdu poskytovateľa u objednávateľa.
    2. Uvedené činnosti vykonáva poskytovateľ v časoch a rozsahu podľa stanoveného rozsahu služieb podľa tejto zmluvy.

**čl. 3 - ROZSAH SLUŽIEB**

* 1. Touto zmluvou dohodnutý rozsah služieb je označený: **STANDARD.**
  2. Rozsah služieb **je definovaný v Prílohe č. 2** Rozsah služieb k tejto zmluve.
  3. Rozsah služieb nastavuje štandardizované pravidlá pre poskytovateľa pre poskytovania služieb správy IKT pre objednávateľa – vykonávanie špecifikovaných činností ako je uvedené v predchádzajúcom odseku tejto zmluvy t.j.:
     1. POHOTOVOSŤ-NÚDZOVÁ SLUŽBA, NAHLASOVANIE PORÚCH / PROBLÉMOV ("pohotovosť")
     2. ZÁKLADNÁ DIAGNOSTIKA PORUCHY / PROBLÉMU ("diagnostika")
     3. POHOTOVOSTNÝ ZÁSAH NA ODSTRÁNENIE PORUCHY / PROBLÉMU ("pohotovostný zásah")
     4. OPERATIÍVNE PRÁCE A VÝKONY ("operatívne práce")
     5. ÚDRŽBOVÉ, PREVENTÍVNE, TRVALÉ PRÁCE A VÝKONY ("údržbové práce")
     6. ROZVOJOVÉ, DODATOČNÉ PRÁCE A VÝKONY("dodatočné práce")
  4. Rozsah služieb určuje:
     1. čas kedy sú uvedené činnosti vykonávané
     2. termíny začiatku, alebo spôsob sa tento čas začiatku vykonávania činnosti určuje; hraničná doba začiatku predovšetkým diagnostiky a pohotovostného zásahu.
  5. Poskytovateľ môže vykonávať činnosti správy IKT na základe požiadaviek objednávateľa aj v inom čase ako je definované v rozsahu služieb podľa tejto zmluvy s tým, že budú účtované na základe Cenníka Servisná polhodina a doprava - Príloha č. 1 Zmluvy v časti „Cenník – servisná polhodina - pre prípady vykonávania služieb IKT v čase mimo dohodnutého rozsahu služieb“.
  6. Každá činnosť vykonávaných služieb správy IKT okrem Pohotovostnej-núdzovej služby a to tak vzdialene ako aj osobne výjazdom, je meraná v polhodinách (t. j. jedna polovica hodiny = 30 minút). Za takúto polhodinu poskytovania sa považuje aj každá začatá polhodina poskytovania služby (ďalej aj len ako „servisná polhodina“). V prípade, že poskytovateľ realizuje činnosti správy IKT kde zo strany objednávateľa je výlučne oznámená požadovaná potreba správy IKT vo forme prác a výkonov na IKT, nahlasovanie porúch či obdobných ohlásení problémov, ktoré sú jasne identifikované objednávateľom a nie je poskytovateľom, a teda nie je takáto požiadavka riešená, zisťovaná príčina, obsah, či rozsah tejto potreby, sa nepovažuje za začatú servisnú polhodinu.
  7. Činnosti poskytovaných služieb správy IKT budú zabezpečované pracovníkmi poskytovateľa nasadzovaných na jednotlivé druhy prác a to podľa rozhodnutia poskytovateľa na základe ich odbornosti, kvalifikácie, skúseností a v základnom členení:
     1. technik – na práce prevažne s HW ako inštalácia HW, sieťových prvkov, štruktúrovaná kabeláž, práce na IKT podľa inštrukcií špecialistov technickej podpory a pod.
     2. špecialista – na odborné a špecializované práce prevažne ako inštalácia, nastavovanie, programovanie techniky IKT, kontroly, nastavovania, aktualizácie a optimalizácií operačných a ovládacích systémov techniky IKT a pod.

**čl. 4 - PRÁVA A POVINNOSTI POSKYTOVATEĽA A OBJEDNÁVATEĽA**

* 1. **Poskytovateľ je povinný:**
     1. plniť predmet zmluvy, vykonávať špecifikované činnosti v dohodnutom rozsahu služieb podľa tejto zmluvy
     2. uskutočňovať správu IKT prednostne prostredníctvom vlastných pracovníkov vzdialenou formou správy siete (t. j. online, prostredníctvom siete internet);
     3. uskutočňovať správu IKT prednostne prostredníctvom servisného výjazdu vlastných pracovníkov a/alebo osôb poverených poskytovateľom do prevádzky objednávateľa, ak nebolo možné uskutočniť správu IKT Prostredníctvom vzdialenej správy siete a/alebo na požiadanie objednávateľa
     4. vykonávať špecifikované činnosti služieb správy IKT s rešpektom k potrebám objednávateľa, podľa jeho požiadaviek a pokynov
     5. zachovávať mlčanlivosť v zmysle zákona 122/2013 Z .z. o ochrane osobných údajov a všetkých skutočnostiach, o ktorých sa dozvedel pri uskutočňovaní správy IKT podľa tejto zmluvy, počas trvania a  po skončení trvania zmluvy.
     6. prijať opatrenia aby zabezpečil pred prípadným zneužitím informácie objednávateľa (napr. o jeho zamestnancoch/partneroch/dodávateľoch a pod.) s ktorými pri plnení predmetu zmluvy bude prichádzať do styku tak, že nebudú kopírované ani uskladňované mimo prevádzok objednávateľa ak sa zmluvné strany nedohodnú inak, alebo ak to nevyplynie inak z pokynov či  inštrukcií objednávateľa.
     7. upozorniť objednávateľa, že ako poskytovateľ nenesie zodpovednosť za škodu a nesplnenie svojich záväzkov plynúcich z tejto zmluvy v prípade, ak objednávateľ:

1. si nesplnil svoje povinnosti podľa tejto zmluvy
2. neposkytol poskytovateľovi potrebnú súčinnosť na vykonávanie činností poskytovateľa podľa tejto zmluvy a to hlavne v smere prístupu k zariadenia a technike IKT,
3. nerešpektuje odborné rady, odporúčania, upozornenia či výzvy poskytovateľa pre správne a vhodné využívanie či fungovanie IKT hlavne v oblasti bezpečnosti práce či samotnej bezpečnosti siete či techniky IKT alebo zaznamenávaných informácií prostredníctvom tejto techniky,
4. nezabezpečuje primerané podmienky pre výkon správy IKT najmä v oblasti bezpečnosti práce.
   1. **Objednávateľ je povinný:**
      1. umožniť poskytovateľovi na zabezpečenie správy IKT podľa tejto zmluvy uskutočniť prvotné nastavenie IKT objednávateľa, ako aj zabezpečiť možnosť vzdialenej správy siete a to najmä udržiavaním zapnutých a/alebo prístupných SW a HW zariadení IKT objednávateľa počas pracovnej doby objednávateľa,
      2. poskytovať poskytovateľovi potrebnú súčinnosť na vykonávanie činností podľa tejto zmluvy a to najmä v potrebných prípadoch umožniť poskytovateľovi opakovaný vstup do miesta prevádzky objednávateľa vrátane prístupu k IKT objednávateľa;  udržovať IKT objednávateľa pripojené do siete internet;
      3. odovzdať k dispozícii relevantné podklady k technike a zariadeniam IKT nevyhnutné pre výkon dohodnutej správy IKT;
      4. nevstupovať do nastavení IKT uskutočnených poskytovateľom na zabezpečenie možnosti vzdialenej správy siete;
      5. rešpektovať odborné rady, odporúčania, upozornenia, postupy či výzvy poskytovateľa pre správne a vhodné využívanie či fungovanie IKT hlavne v oblasti bezpečnosti práce či samotnej siete či techniky IKT ako rovnako aj prihliadať pri svojich požiadavkách na náročnosť či zložitosť služieb správy IKT;
      6. písomnou formou (mailom) potvrdzovať poskytovateľovi všetky telefonické či osobné inštrukcie, hlásenia, požiadavky, dopyty či inú podobnú komunikáciu, aby tieto boli zaznamenané, zdokumentované a vyjasnené; obzvlášť pre prípady evidencie pre nahlasovania porúch /problémov, potrebu diagnostiky či pohotovostného zásahu;
      7. oboznamovať poskytovateľa so zmenami IKT, písomne nahlasovať novú IKT, vyraďovanie/zaraďovanie techniky a sietí IKT pre potreby aktualizovania riadneho zoznamu IKT, ktorými sa mení rozsah IKT spravovaných poskytovateľom na základe tejto zmluvy;
      8. určiť osoby, ktoré sú pre objednávateľa oprávnené nahlasovať potrebu uskutočnenia činností správy IKT a/alebo inak čerpať služby poskytovateľa podľa tejto zmluvy či objednávať materiál, náhradné diely, zariadenia, dodávky a pod. a teda objednávateľa voči poskytovateľovi právne zaväzovať podľa tejto zmluvy; objednávateľ spracuje zoznam oprávnených osôb (meno priezvisko, funkcia, prevádzka, telefón, mail) v zmysle tohto článku a poskytovateľ potvrdí jeho prevzatie pre potreby poskytovania služieb správy IKT podľa tejto zmluvy;
      9. požiadavky od inej osoby, z iného telefónneho čísla alebo iného e-mailu ako z uvedeného Zoznamu oprávnených osôb podľa bodu 4.2.8 tejto zmluvy sa považujú za neoprávnené a teda plnenie podľa tejto zmluvy môže byť odmietnuté; v individuálnych prípadoch vyžadujúcich neodkladné riešenie pre bezpečnosť odvrátenie vzniku škôd či iné tomu obdobné situácie, požiadavku môže podať aj iná osoba objednávateľa.
      10. zaplatiť poskytovateľovi cenu za správu - činnosť uskutočňovanú podľa tejto zmluvy a podľa platobných podmienok dohodnutých v tejto zmluve.

**čl. 5 – CENA A PLATOBNÉ PODMIENKY**

* 1. Objednávateľ sa zaväzuje zaplatiť poskytovateľovi za každý mesiac trvania tejto Zmluvy **základnú cenu** za poskytnuté služby správy IKT v príslušnom kalendárnom mesiaci na základe plnenia predmetu zmluvy a to bez ohľadu na rozsah poskytnutých služieb, t .j. bez ohľadu na rozsah čerpania kreditu.
  2. **Základná cena** je určená v čase uzavretia tejto zmluvy na základe predbežného zoznamu IKT, ktorý je súčasťou Prílohy č. 3 k tejto zmluve, v sume vo výške 446, - EUR (slovom štyristoštyridsať šesť eur) bez dane z pridanej hodnoty, ktorá sa pripočíta podľa planých predpisov, t. j. celkom v sume vo výške 535,20 ,- EUR (slovom päťstotridsať päť eur a dvadsať centov) vrátane dane z pridanej hodnoty – prepočítanej aktuálnou sadzbou DPH v čase uzavretia tejto zmluvy. Uvedená základná cena je odvodená podľa  „Kalkulácie základnej ceny – kreditu na čerpanie služieb“ (ďalej v texte len Kalkulácia ) v Prílohe č. 3 výpočtom podľa počtu a základnej kvalifikácie jednotlivých prvkov IKT (zariadení , techniky IKT , špecifických určení, SW, počtu prevádzok) a na základe predbežného zoznamu IKT pričom je ponížená o dohodnutú zľavu.
  3. Zmluvné strany sa dohodli na **zľave** vo výške 246 € bez DPH tak ako je uvedené v Kalkulácii. Pre prípady úpravy základnej ceny podľa podmienok tejto zmluvy (uvedené v tomto článku) sa bude uvedená zľava uplatňovať s podmienkou, že základná cena neklesne pod dohodnutú výšku 446 € bez DPH. V prípade úpravy základnej ceny napríklad na základe zníženia počtu spravovaného IKT základná suma klesne pod dohodnutú výšku 446 €. Objednávateľ stráca nárok na túto zľavu a teda sa táto zľava nebude v Kalkulácii uplatňovať.
  4. Po uzavretí tejto zmluvy sa základná cena podľa predchádzajúceho odseku 1. Môže meniť výlučne písomnou dohodou zmluvných strán, alebo jej úpravou podľa novších riadnych zoznamov IKT v súlade s nasledovnými pravidlami:
     1. v prípade, ak na základe vyhotoveného zoznamu IKT vyplynie povinnosť objednávateľa platiť základnú cenu zvýšenú oproti základnej cene, ktorú má objednávateľ platiť na základe najnovšieho zoznamu IKT, má objednávateľ právo túto zmluvu vypovedať, ak sa s poskytovateľom na základe predchádzajúcej písomnej výzvy objednávateľa ani v lehote 30 dní odo dňa doručenia tejto výzvy poskytovateľovi, nedohodne ináč. V prípade, ak objednávateľ neuskutoční písomnú výzvu podľa predchádzajúcej vety v lehote splatnosti faktúry vystavenej na základe najnovšieho zoznamu IKT, má sa za to, že s úpravou ceny súhlasí. V prípade doručenia písomnej výzvy objednávateľa je tento povinný zaplatiť poskytovateľovi základnú cenu určenú na základe posledného zoznamu IKT, voči ktorému nevyjadril nesúhlas v lehote podľa predchádzajúcej vety, až do času skončenia zmluvy, alebo inej dohody strán, a poskytovateľ v tomto prípade nie je povinný poskytovať služby podľa tejto zmluvy vo vzťahu k zariadeniam IKT podľa zoznamu IKT, s ktorým objednávateľ vyjadril nesúhlas, rozdielnym oproti poslednému nenamietanému zoznamu IKT;
     2. v prípade podľa bodu 5.3.1 je oprávnený nesúhlas s navýšením základnej ceny podľa nového riadneho zoznamu IKT oznámiť aj objednávateľ poskytovateľovi, pričom mu je povinný takýto nesúhlas oznámiť do času vystavenia faktúry za služby poskytované podľa nového zoznamu IKT, pričom v takom prípade poskytovateľ nie je povinný poskytovať služby podľa tejto zmluvy vo vzťahu k zariadeniam IKT podľa zoznamu IKT, s ktorým poskytovateľ vyjadril nesúhlas, rozdielnym oproti poslednému nenamietanému zoznamu IKT;
     3. Berúc do úvahy, že na zabezpečenie poskytovaných služieb podľa tejto zmluvy poskytovateľ musí mať zabezpečené určité materiálne a ľudské kapacity, zmluvné strany sa dohodli, že v prípade, ak by základná cena, ktorú je povinný platiť objednávateľ za služby podľa tejto Zmluvy, podľa najnovšieho zoznamu IKT mala klesnúť o viac ako 20% oproti základnej cene, ktorú objednávateľ má platiť podľa posledného nenamietnutého zoznamu IKT, je poskytovateľ oprávnený túto zmluvu vypovedať, avšak do času skončenia tejto zmluvy a to aj v prípade skončenia zmluvy iným spôsobom, ako výpoveďou poskytovateľa, je objednávateľ povinný platiť základnú cenu za služby podľa tejto zmluvy, určenú podľa posledného nenamietnutého zoznamu IKT zníženú o 10%; ak sa zmluvné strany nedohodnú ináč. Pre odstránenie pochybností sa zmluvné strany dohodli, že úprava základnej ceny podľa zoznamu IKT sa nijako nedotýka povinnosti objednávateľa platiť za služby na rámec základnej ceny.
  5. **Základná cena** je cena, ktorá **slúži ako**:
     1. **úhrada plnenia** hlavného záväzku poskytovateľa uvedeného v bode 1.3 tejto zmluvy a zároveň ako
     2. **kredit** – t. j. suma určená na úhradu časti servisných polhodín za vykonávané činnosti diagnostiky, pohotovostných zásahov, operatívnych a údržbových prác a to v sumáre limitne do výšky základnej ceny. Kredit nie je určený na úhradu dodatočných prác a výkonov, ale aj použitého materiálu, náhradných dielov, dodávok HW využitých a dodaných pri poskytovaní služieb správy IKT a pod. Kredit je majetková hodnota vyjadrená v peniazoch, ktorá je určená na úhradu za čerpanie definovaných - príslušných poskytnutých služieb.
  6. Objednávateľ sa zaväzuje zaplatiť poskytovateľovi za každý kalendárny mesiac poskytovania správy IKT základnú cenu **na základe faktúry** poskytovateľa vystavenej na začiatku kalendárneho mesiaca pre tento príslušný kalendárny mesiac a to so splatnosťou 10 dní.
  7. Po ukončení kalendárneho mesiaca poskytovateľ vypracuje na základe záznamov tzv. **Mesačný výkaz správy IKT**, v ktorom budú uvedené poskytnuté služby objednávateľovi s výškou ich ceny podľa Cenníka - servisná polhodina a doprava - Príloha č. 1 k tejto zmluve. Mesačný výkaz bude obsahovať záznamy diagnostiky, pohotovostného zásahu, operatívnych prác a výkonov, údržbových prác a výkonov v servisných polhodinách s príslušnými cenami a tiež s príslušnou cenou dopravy za osobný servisný výjazd podľa Prílohy č. 1.V prípade, že cena služieb správy ITK na základe Mesačného výkazu bude vyššia ako základná cena služieb správy IKT, poskytovateľ vystaví pre objednávateľa **faktúru na rozdie**l tejto ceny, ktorú je objednávateľ povinný uhradiť v rámci dohodnutej 10 dňovej splatnosti.
  8. Poskytovateľ sa zaväzuje poskytovať **služby správy IKT** v danom mesiaci v sume ich úhrad aj **nad výšku základnej ceny - kreditu**. Tieto služby budú vyúčtované objednávateľovi podľa podmienok tejto zmluvy. Činnosti prác a výkonov môžu byť zo strany poskytovateľa **obmedzené**, alebo inak upravené resp. rozložené v čase a to hlavne pre situácie kedy by mohla cena za takéto činnosti prekročiť sumu 2-násobku mesačného kreditu. Pre takéto prípady zmluvné strany vstúpia do rokovania pre dosiahnutie dohody ako doriešiť takýto stav pre zachovanie funkčnosti IKT.
  9. V prípade, že sa v príslušnom mesiaci suma úhrad za uskutočnené činnosti správy IKT dosiahne základnú cenu v rozsahu +/- 10%, poskytovateľ o tom **informuje objednávateľa**, aby objednávateľ mohol rozhodnúť o intenzite čerpania služieb podľa tejto zmluvy a mohol prípadné požiadavky na výkony presunúť na obdobie nasledujúceho mesiaca alebo inak zváži svoje možnosti pre konkrétne riešenie. Pre prípady obtiažneho zachytenia presného stavu čerpania služieb, poskytovateľ nie je povinný uvedenú povinnosť dodržať a môže pokračovať v poskytovaní služieb aj je bez takéhoto upozornenia objednávateľa. Nevyčerpanú základnú cenu - **kredit nie je možné prenášať** do nasledujúceho mesiaca. Čerpanie základnej ceny – kreditu sa nevzťahuje na HW skupinu ako napr. materiál, náhradné diely, zariadenia, dodávky a pod. či vykonávanie iných služieb na technike mimo zoznam IKT.
  10. Poskytovateľ môže realizovať dodávky služieb, materiálu, techniky, montáží či práce mimo zoznam IKT a mimo v tejto zmluve dohodnutých prevádzok objednávateľa na základe inštrukcií, hlásení či objednávok, alebo inak zadaných požiadaviek objednávateľa a to podľa podmienok ako je dohodnuté podľa tejto zmluvy pre činnosti dodatočných prác a výkonov.
  11. Materiál , zariadenia, technika, náhradné diely, komponenty, dodávky HW a SW a iné tomu obdobné **súčasti IKT použité alebo dodávané** poskytovateľom pre objednávateľa **pri vykonávaní činností diagnostiky, pohotovostných zásahov, operatívnych a údržbových prác**  v rámci správy IKT budú účtované podľa cenových ponúk a/alebo  na základe objednávky či tomu obdobnej požiadavky objednávateľa a objednávateľ je ich povinný zaplatiť spolu s cenou za správu IKT alebo osobitne. Pre takéto prípady požiadaviek objednávateľa, hlavne vo väčšom rozsahu t.j. vo výške a nad sumu základnej ceny - kreditu, je poskytovateľ oprávnený požadovať úhradu zálohovej faktúry a objednávateľ je povinný ju uhradiť vopred v požadovanom termíne splatnosti pred plnením takýchto požiadaviek.
  12. Materiál , zariadenia, technika, náhradné diely, komponenty, dodávky HW a SW a iné tomu obdobné **súčasti IKT ale aj práce, výkony, inštalácie montáže, dopravu vykonané, použité alebo dodávané** poskytovateľom pre objednávateľa pri poskytovaní služieb správy IKT špecifikovaných ako **dodatočné práce a výkony** a to hlavne vo väčšom rozsahu, presahujúc v sume základnú cenu - kredit, budú osobitne účtované podľa cenových ponúk a/alebo  na základe objednávky či tomu obdobnej požiadavky objednávateľa a objednávateľ je ich povinný zaplatiť osobitne zaplatiť na základe faktúry poskytovateľa s dohodnutou 10 dňovou splatnosťou. Pre takéto prípady požiadaviek objednávateľa, hlavne vo väčšom rozsahu a nad rámec predplateného kreditu, je poskytovateľ oprávnený požadovať úhradu zálohovej faktúry a objednávateľ je povinný ju uhradiť vopred v požadovanom termíne splatnosti pred plnením takýchto požiadaviek.

**čl. 6 - SANKCIE**

* 1. V prípade, ak sa objednávateľ dostane do omeškania so zaplatením ceny za činnosť poskytnutú poskytovateľom podľa tejto zmluvy, má poskytovateľ nárok na zaplatenie úrokov z omeškania vo výške 0,05% z dlžnej sumy za každý deň omeškania (alebo v inej zákonom oprávnenej výške).
  2. V prípade, že objednávateľ je v omeškaní s úhradou faktúry alebo jej časti je poskytovateľ oprávnený obmedziť rozsah plnenia služieb a/alebo špecifikovaných činností, ktoré sú dohodnuté v tejto zmluve, počas trvania omeškania objednávateľa, pričom takéto obmedzenie poskytovateľa nemá vplyv na povinnosti objednávateľa podľa tejto zmluvy.
  3. V prípade, ak si niektorá zo zmluvných strán opakovane podstatne poruší túto zmluvu aj napriek písomnému upozorneniu druhej zmluvnej strany na porušenie tejto zmluvy, je druhá zo zmluvných strán oprávnená od tejto zmluvy odstúpiť. Odstúpenie od zmluvy sa musí doručiť druhej zmluvnej strane písomne.

**čl. 7 – TRVANIE ZMLUVY**

* 1. Táto zmluva nadobúda platnosť dňom podpisu obidvoma zmluvnými stranami. Táto zmluva nadobúda  účinnosť dňom podpisu obidvoma zmluvnými stranami, alebo dňom jej zverejnenia na stránke objednávateľa ak tak vyžadujú platné zákony a predpisy.
  2. Zmluvné strany sa dohodli, že termín začiatku plnenia predmetu tejto zmluvy je 01.06.2018, alebo neskorší deň účinnosti tejto zmluvy.
  3. Zmluvné strany sa dohodli, že táto zmluva sa uzatvára na dobu neurčitú.
  4. Každá zo zmluvných strán je oprávnená túto zmluvu vypovedať s dvoj mesačnou výpovednou dobou, ktorá začne plynúť posledným dňom mesiaca, v ktorom je písomná výpoveď zmluvy doručená druhej zmluvnej strane.

**čl. 8 – ZÁVEREČNÉ USTANOVENIA**

* 1. Táto zmluva je vyhotovená v dvoch rovnopisoch po jednom pre objednávateľa a poskytovateľa.
  2. Zmluvné strany vyhlasujú, že si zmluvu prečítali, jej obsahu porozumeli, na znak čoho ju podpisujú na základe slobodnej a vážnej vôle, nie v tiesni, ani za nápadne nevýhodných podmienok.

Prílohy:

Príloha č. 1 : Cenník Servisná polhodina a doprava

Príloha č. 2 : Rozsah služieb

Príloha č. 3 : Kalkulácia základnej ceny – kreditu

Príloha č. 5 : Riadny zoznam IKT

V Pustých Úľanoch dňa 09.05.2018 V Senci, dňa 09.05.2018

Za objednávateľa: Za poskytovateľa:

Mgr. Mgr.

Riaditeľ školy konateľ KALIANT s.r.o.